cyanic-selkie/wikianc huggingface dataset:
תומאס ג'ונס (מושל אלבמה)
פעילות משפטית וציבורית
לעיתים קרובות דיבר ג'ונס על הצורך בפיוס בין ארצות הברית לבין מדינות הקונפדרציה לשעבר, בתחילה בנאום שנשא ביום הזיכרון של 1874, שנוסחו פורסם בתפוצה ארצית, וכך בסוף שנה זו מינה אותו המושל הנבחר ג'ורג' יוסטון כעוזרו לענייני צבא. ב-1877 העניק לג'ונס מדליית זהב על מאמצי השלום שלו. הוא גם נאם בעת ביקורו האחרון של ג'פרסון דייוויס במונטגומרי ב-1886 ונשא את נאום יום הזיכרון באטלנטה ב-1886 ועל קברו של יוליסס ס. גרנט בניו יורק ב-1902. ב-1874 הציע משמר המושל את שירותיו למושל יוסטון, וב-1881 הם התארגנו באופן רשמי ככוחות המדינתיים של אלבמה. ב-1876 התפטר ג'ונס מתפקידו כעוזר המושל והיה הקפטן של הארגון "מונטגומרי גרייס". ארבע שנים לאחר מכן בחר הרגימנט השני בג'ונס כמפקדו. הוא פיקח על פעילותם, כולל הצלתו של גבר שחור ממעשה לינץ' במהלך במהלך מהומות פוסי שהתחוללו בדצמבר 1883 ואדם לבן בברמינגהאם בדצמבר 1888.
מושל אלבמה
ג'ונס לא התמודד בבחירות לסנאט של ארצות הברית מול ג'ון טיילר מורגן, ונותר פעיל פוליטית בתמיכה בנשיא גרובר קליבלנד. הוא היה לאיש סיעת תומכי תקן הזהב במפלגה הדמוקרטית במקום לתמוך בויליאם ג'נינגס ברייאן, זאת על אף הביקורת שהמשיך להטיח בו קולב. על כל פנים, סיעת תומכי תקן הזהב זכתה ב-6,453 קולות בלבד באלבמה, זאת בהשוואה ל-107,137 שהצביעו בעד ברייאן, וכך נראה היה שהשפעתו הפוליטית של ג'ונס באלבמה באה לקיצה.
קייפ קוד
היסטוריה פרה-קולומביאנית
קייפ קוד היה ביתם של שבט הוומפנואג במשך מאות רבות. הם היו דייגים וחקלאים מוכשרים וכמו שבטי אינדיאנים רבים אחרים, הם ידעו לנצל בתבונה את הקרקע ואף הציתו שריפות מבוקרות לשליטה על הצמחייה. בני שבט הוומפנואג עזרו רבות לאירופאים שהתיישבו באזור (בפליימות') ואף ניסו לחתום איתם על הסכם (שנכשל). היום שבט הוומפנואג מוכר על ידי ממשלת ארצות הברית כשבט אינדיאנים, אף שאין שום שמורות בשטח קייפ קוד.
דניאל ואן בויטן
קריירה
ואן בויטן הרשים מאוד בעונתו הראשונה במועדון הבווארי, כשיצר מרכז הגנה חזק מאוד ביחד עם שותפו הברזילאי לוסיו. ואן בוייטן הבקיע את שערו הראשון למען באיירן מינכן במשחק מול אנרג'י קוטבוס ב-9 בדצמבר 2006. כמו כן הבקיע את שערו השני למועדון בהפסד לבורוסיה דורטמונד. למרות זאת, תרומתו החשובה ביותר של ואן בוייטן הגיעה מול מילאן ב-3 באפריל 2007, במשחק הראשון של רבע גמר ליגת האלופות. ואן בוייטן כבש שני שערי חוץ וגרם לשוויון שהביא לבאיירן מינכן יתרון למשחק הגומלין.
חייו האישיים
כאשר שיחק במדי מנצ'סטר סיטי, ואן בויטן, ביחד עם השחקנים ג'אמל בלמדי וויסנטה ווסו, היו קורבנות למעילה שבוצעה על ידי שני בנקאים, שבה נגנבו למעלה מ-350,000 פאונד מחשבונותיהם של השלושה. בינואר 2006 שני עובדי הבנק נדונו למאסר.
זופה אינגלזה
היסטוריה
לאחר שלב זה הבסיס של הקינוח מורכב בשכבות לסירוגין עם חביצה, וקרם ביצים סמיך המבושל עם חתיכות גדולות של גרידת לימון (שמוסרות לאחר הבישול). לעיתים קרובות נוצרת שכבה של קרם שוקולדי המכונה crema alla cioccolata על ידי המסה של שוקולד מריר בתוך קרם החביצה הרגיל בו משתמשים. באיטליה השכבה העליונה של הציפוי תהיה מדי פעם מבוססת על שמנת, מקצפת מרנג או שקדים.
מקור השם
"הקינוח העשיר הזה היה חלק ממחוות רבות שהעניקו הנאפוליטנים אסירי התודה לאדמירל הוריישו נלסון לאחר ניצחונו על נפוליאון בונפרטה בקרב הנילוס בשנת 1798. "מרק אנגלי", כפי שהקינוח הזה כונה אז, היה יצירתו של טבח קונדיטור אנונימי שנמאס לו מהאדמירל, האנגלים והטרייפלים המוספגים באלכוהול"
שמות מספרים
אבני יסוד
שיטה דומה, להרכבת שמות המספרים ממספר מצומצם של אבני יסוד, מתקיימת גם בשפות אחרות, עם ניואנסים שונים. באנגלית, למשל, יש שם פרטי גם למספרים 11 (eleven) ו־12 (twelve). בצרפתית, בדומה לעברית ולאנגלית, שמות חלק מהעשרות (30, 40, 50, 60) נגזרים משמות המספרים המקבילים הקטנים מעשר. ההמשך מתפתח אחרת: למספר 70 שני שמות: septante, הנגזר מ־7, ו־soixante-dix, שפירושו "שישים ועשר"; גם למספר 80 שני שמות: huitante, הנגזר מ־8, ו־quatre-vingt, שפירושו "ארבע פעמים עשרים".
שם המספר
ישנם שני סוגים עיקריים של שמות מספר:
הימאצ'ל פרדש
רכבת
מסילה נוספת מחברת את הערים פאתאנקוט שבפאנג'אב וג'וגינדרנגאר. גם היא פועלת בעיקר בשל ערכה התיירותי.
שמות מספרים
שם המספר
ישנם כללים אחדים גם לגבי מספר סודר: לדוגמה: "יום הולדתי הַחֲמִשָּׁה עָשָׂר". יום = זכר, שם העצם מיודע = הולדתי, שם המספר בזכר ומיודע = החמישה עשר.
השוואה בין השיטות
גוגול, שהוא 10100, כלומר אחד המוביל 100 אפסים, שווה לעשרה דואוטריגינטיליונים בשיטה האמריקאית, ולעשרה סקסדקיליארד בשיטה האירופאית. גוגולפלקס הוא 1 ולאחריו גוגול אפסים, או עשר בחזקת גוגול:.
שיר שחלמתי
ב-2018 לאחר שתקליטי המאסטר המקוריים נמצאו במרתפי החברה, הוציאה פונוקול מחדש את 15 מאלבומיו של אריק איינשטיין שיצאו בין השנים 1969–1978 במקור בחברת פונודור (כיום פונוקול), וזאת לאחר עבודת עריכה דיגיטלית (רימאסטרינג) מקיפה לכל האלבומי מאסטר שהביאה את השירים לאיכות גבוהה ישירות מהסלילים המקוריים עליהם הוקלט קולו של איינשטיין באולפני הקלטה. את סדרת האלבומים שיצאו במארז חגיגי שנקרא "שיר שחלמתי" ליווה אלבום אוסף שנקרא "ועוד לא אמרתי הכל" אותו ערך יואב קוטנר וכולל 21 הקלטות נדירות שלוקטו במהלך עבודת עריכת המארז, כך שחלק מהשירים יצאו במקור בתקליטונים ולא נכללו באלבומי האולפן וחלקם אף לא פורסמו מעולם.
אוניברסיטת חברון
אוניברסיטת חברון (בערבית: جامعة الخليل) היא מוסד פלסטיני להשכלה גבוהה שנוסד ב-1971 עם מעל 10,000 סטודנטים. נשיא האוניברסיטה הוא אחמד אטוונה. באוניברסיטה אחוז גבוה במיוחד של נשים (כ-75%).
עימותים
בדצמבר 1986 נעצרו שלושים תלמידים במהלך הפגנה. בפברואר 1987 נעצרו 18 סטודנטים מהמכללה בעקבות התפרעויות מחוץ למכללה. הלימודים הושבתו במכללה במשך שבוע בעקבות התפרעויות של הסטודנטים. לאחר שבועיים הורה אלוף הפיקוד על סגירת המכללה לשלושה שבועות בעקבות המשך המהומות. המכללה נסגרה שוב ביוני 1987. ביום הזיכרון לטבח סברה ושתילה היו התפרעויות במכללה ובעקבותיהם סגר אלוף הפיקוד, עמרם מצנע, את המכללה לשבועיים. החל מדצמבר 1987 השתתפו הסטודנטים במכללה בהפגנות של האינתיפאדה הראשונה. בעקבות זאת נסגרה המכללה לזמן רב ונפתחה באמצע 1991.
קיילה בארון
בארון היא חלק מתוכנית ארטמיס שמטרתה להטיס אדם לירח עד שנת 2025.
ראשית חייה
קיילה סאקס נולדה ב-1987 בעיירה פוקטלו באיידהו, ארצות הברית להוריה לורי וסקוט סאקס. משפחתה עברה לריצ'לנד וושינגטון שם סיימה את תיכון ריצ'לנד ב-2006.
אנתרופוצנטריות
ביהדות
ההשקפה האנתרופוצנטרית הייתה אבן יסוד אצל רבים מהפילוסופים היהודיים של ימי הביניים. ר' סעדיה גאון אומר: "כי הכל לא נברא כי אם בשביל האדם..." (אמונות ודעות, ד'). ר' שלמה אבן גבירול : "המלאכים משמשים גם את האדם הצדיק" (ספר תיקון המדות). רבנו בחיי הדיין אומר בספרו "חובות הלבבות" (ב"שער היחוד"): "העולם הזה כבית בנוי והאדם כבעל הבית המשתמש בכל אשר בו". בספר הזוהר (ח"ג, י',ע"א) נאמר (בתרגום לעברית) "כמו שלמעלה יש לכל הרקיעים רקיע עליון ולמעלה ממנו מצוי כסאו של הקדוש ברוך הוא... אף כאן בתבל זו מצוי מלך הכל ומיהו?- האדם". לא כל ההוגים היהודים בימי הביניים היו בדעה זו. המתנגד החריף ביותר לאנתרופוצנטריות היה הרמב"ם. שני טיעונים היו לו לרמב"ם:
חוה אלברשטיין
שנות השמונים והתשעים
בשנת 1981 גילמה את לאה בסרטו של נדב לויתן, "סיפור אינטימי" בתפקיד הראשי. במהלך צילומי הסרט הכירו אלברשטיין ונדב לויתן, ונישאו לאחר זמן קצר. כמו כן, שיחקה בתפקיד אורח בסרט נוסף של לויתן, "אין שמות על הדלתות".
באפריל 1999 הוציאה את האלבום "תיכף אשוב", שכלל שירי מחאה חברתית ופוליטית כמו "שלום רב" שכוון כנגד הכפייה הדתית, "הקוסם" שביקר את ראש הממשלה בנימין נתניהו וגרר שיח ציבורי, ו"רבקה" למילותיה של רחל שפירא שביקר את יחס החברה הישראלית לעובדים הזרים (אף על פי שבו מתוארת הגיבורה דווקא כרבקה מהתנ"ך).
העשור השני והעשור השלישי של המאה ה-21
ב-15 באוגוסט 2011 הוציאה אלברשטיין את אלבומה ה-59 במספר "ילדת טבע", הכולל דיסק המצורף לספר עם המילים. האלבום ממשיך בצורה דומה את "מסורת" האלבום "שביל החלב - שירי ערש", והוא מורכב משירים ומקטעי קריאה קצרים שכתבה עדולה (סבינה מסג) לילדים ומבוגרים כאחד. בחלק מהשירים משתתף בשירה גם נכדה של אלברשטיין, איתי אנגל. שיר הנושא הוא הסינגל הראשון שיצא לרדיו.
בשנת 2015 הוציאה את האלבום "סרנדה", בו חזרה לסגנון מוזיקלי המבוסס על שירה וגיטרה אקוסטית. בשנת 2016 יצא האוסף "סיפור חיים", המוגדר כ"אנתולוגיית שירי משוררים". באותה השנה הוציאה את האלבום "בוא המורה".
הוקרה
בשנת 2022 הוענק לה תואר דוקטור לשם כבוד מטעם אוניברסיטת בר-אילן, וכן הוענק לה פרס אמ"י על מפעל חיים.
לורן בוברט
תחילת דרכה
בוברט נולד באלטמונטה ספרינגס שבפלורידה בשנת 1986. כשהייתה בת 12 עברה בוברט עם משפחתה לשכונת מונטבלו בדנוור ומאוחר יותר לאורורה שבמדינת קולורדו, זאת לפני שהתיישבה ב-2003 ברייפל (Rifle) שבמזרח המדינה. בוברט סיפרה כי הוריה היו מצביעים ל ושחיה עמם בעוני כשהתגוררו בדנוור, שם קיבלה אמה שירותי סעד ורווחה. ב-2001 נרשמה אמה כחברה ב. בוברט זוקפת את הגות משנתהּ הפוליטית לעבודתה הראשונה בסניף של מקדונלד'ס בגיל 15, כאשר תהתה האם על משפחתה לקבל סיוע ממשלתי. כאשר הייתה בכיתה י"ב, נשרה מלימודיה התיכוניים לשם הקמת משפחה. עם זאת, במאי 2020 קיבלה תעודת בגרות מסוג GED (פיתוח חינוכי כללי).
בית הנבחרים האמריקאי
בספטמבר 2019 החלה בוברט להיות פעילה למען הזכות לשאת נשק. באותה החודש התפרצה לדבריו של בטו או'רורק במהלך אירוע בחירות שקיים במסגרת הבחירות המקדימות לנשיאות ארצות הברית במפלגה הדמוקרטית 2020. כאשר הציע או'רורק לצמצם את תפוצת כלי הירייה ברחובות ארצות הברית, קראה לעברו בוברט כמו כן, מאוחר יותר בחודש זה הביעה התנגדות לכוונת מועצת העיר באספן להגביל את היכולת לרכוש כלי נשק. בוברט נחשבת לאחת משתי חברות הקונגרס התומכות בתאוריית קשר QAnon, לצד מרג'ורי טיילור גרין.
את טיפטון ביקרה בשל דפוס הצבעותיו בקונגרס, שלדבריה אינו שיקף את נקודת המבט של תושבי מחוז הקונגרס השלישי, וגרסה כי טיפטון שיתף פעולה עם המפלגה הדמוקרטית פעמים תכופות מדי. לפני הבחירות המקדימות הביע הנשיא דונלד טראמפ את תמיכתו בטיפטון. במהלך הפריימריז טענה בוברט כי טיפטון אינה תומך נאמן של הנשיא טראמפ. בוברט האשימה את טיפטון בתמיכה בחנינה למהגרים בלתי-חוקיים בכך שהצביע בעד הצעת חוק שתוביל למעמד אזרחות ומימון למהגרי עבודה ללא אשרות שהייה. לאחר שביקרה את טיפטון על פעילותו בקונגרס לאורך כל הפריימריז, ניצחה אותו בוברט עם 54.6% מהקולות וב-30 ביוני זכתה במועמדות הרפובליקנית.
לנגדוק (חבל ארץ)
לנגדוק (בצרפתית: Languedoc, באוקסיטנית: Lengadòc) הוא חבל ארץ היסטורי בדרום צרפת, באזורים שבהם חיו צרפתים דוברי אוקסיטנית. באופן מסורתי ובחלוקה המנהלית של צרפת המודרנית, התחלק חבל לנגדוק לשני חלקים: לנגדוק עילי Haut-Languedoc, התואם בערך את מידי-פירנה של ימינו, ולנגדוק תחתי Bas-Languedoc התואם בערך את לנגדוק-רוסיון של ימינו. שם החבל, כמו שם השפה המדוברת בו, נגזר מהדרך שבה ביטאו תושבי המקום את המילה כן - òc (אוק), להבדיל מתושבי צרפת הצפוניים. משמעות המילה לנגדוק היא 'שפת אוק '. הערים העיקריות בחבל הן טולוז ומונפלייה. בימי הביניים נשלט החבל על ידי הרוזנות לבית טולוז. במאה ה-12 היה חבל לֶנְגָּדוֹק בעל רמת עיור גבוהה ועשיר למדי. הוא לא היה נתון למרותו של מלך צרפת, והשלטון בו התפזר בין אצילים מקומיים, הרוזנים מבית טולוז, והוויקונטים מבית טרנקבל ומועצות הערים. באותה תקופה החלה להתפשט בו (כמו בכל רחבי דרום צרפת וצפון איטליה) כת דתית שאוהדיה נודעו כ"קתרים", ואשר בצרפת כונו "אלביגנזים" על שום מרכזם בעיר אלבי. לאחר שמספר חסידיה של הכת הלך וגדל בהתמדה במאה ה-13, היה החבל זירת קרבות של מסע הצלב האלביגנזי, שהביא לדילול האוכלוסייה ושינוי אופיו. במהלך האירועיים האלה עברה השליטה על החבל לידי בית המלוכה הצרפתי. במסגרת רפורמת החלוקה המנהלית משנת 2016 בצרפת התמזגו מחדש לנגדוק העילי או מידי-פירנה עם לנגדוק התחתי או לנגדוק -רוסיון כדי ליצור חבל מנהלי שכונה "אוקסיטניה"
גאגאקו
גָאגָאקוּ (ביפנית: 雅楽; רומאג'י: Gagaku) היא סוגה קלאסית עתיקה של מוזיקה ומחולות בחצר הקיסרית של יפן, המבוצעת בחצר הקיסרית בקיוטו זה מאות בשנים. סוג זה של מוזיקה יובא ליפן מסין, אך מבחינה אמנותית, הוא שונה מן המוזיקה של הצורה הסינית המקבילה "יָאיְוֵּ'ה", מונח השמור למוזיקה טקסית.
הגאגאקו מורכב משלושה רפרטוארים עיקריים:
אלכסנדר לובוצקי
עבודתו המדעית
לובוצקי הוא מתמטיקאי שעיקר מחקריו בתחום האלגברה. הוא מחשובי החוקרים בעולם בתורת החבורות: חבורות סופיות, אין־סופיות, חבורות טופולוגיות, אלגבריות, אריתמטיות ועוד. לאורך השנים פתר פרופ' לובוצקי מספר ניכר של בעיות פתוחות חשובות, תוך שימוש בתחומים מתמטיים שונים. לובוצקי תרם תרומה בולטת לחקר גרפים מרחיבים (expanders), אובייקטים מתמטיים בעלי חשיבות רבה הן בתחומי המתמטיקה התאורטית ומדעי המחשב התאורטיים והן בשימושים מעשיים כגון קודים יעילים לתיקון שגיאות. בעבודה משותפת עם המתמטיקאים פיליפס וסרנק, השלושה הגדירו ובנו משפחה אין־סופית של גרפים הקרויים גרפי רמנוג'אן המקיימים תכונות קומבינטוריות וספקטרליות אופטימליות. בנייתם משלבת כלים ומושגים מתורת ההצגות, תורת המספרים והקומבינטוריקה.
מלחמת האזרחים בסרי לנקה
מלחמת האזרחים בסרי לנקה הוא סכסוך בין הרוב הסינהאלזי למיעוט הטמילי באי סרי לנקה.
טכנאי
לעיתים, על מנת להגדיר מבחינה מנהלית את מקצועו של אדם, מקובל להגדירו כ"טכנאי" בלי קשר לטיב הכשרתו. רמות ההכשרה שונות לעיתים ממדינה למדינה. בגרמניה חלק ניכר מן הטכנאים נדרשים להחזיק בתעודת דיפלום גרמנית; בברית המועצות מסלול ההכשרה של טכנאים ארך כחמש שנים.
בישראל
הכשרת טכנאים מוסמכים נערכת במשך כשנה בלימודי יום או כשנתיים בלימודי ערב.
נידאל חסן
חסן היה פסיכיאטר בחיל הרפואה האמריקאי, והודה בירי במשפט צבאי באוגוסט 2013. חבר מושבעים שמנה 13 קצינים הרשיע אותו ב-13 סעיפי רצח בכוונת תחילה, 32 ניסיונות רצח והמליץ פה אחד שהוא יגורש מן הצבא ולגזור את דינו למיתה.
הקולגות שלו תיארו את עמדותיו כאנטי-אמריקאיות. מסקנות חקירת ה-FBI הייתה שהתכתבות הדואר האלקטרוני שלו עם האימאם אנוואר אל-עוולקי היו קשורות למחקר שביצע כחלק מעבודתו המקצועית, ולא היה בהן קשירת קשר מסוכנת. ה-FBI, מחלקת ההגנה של ארצות הברית, והסנאט ערכו חקירות נפרדות לאירוע הטבח. מחלקת ההגנה קטלגה את האירועים כ"אלימות בעבודה", לפני הרשעתו של חסן בבית המשפט הצבאי. הסנאט הוציא דו"ח המתאר את אירוע הירי בתור "מתקפת הטרור האיומה ביותר על אדמת ארצות הברית מאז ה-11 בספטמבר 2001". החלטת התביעה הצבאית שלא להאשים את חסן בפעילות טרור הייתה מושא לביקורת.
בתרבות
הזמר-יוצר אריק ברמן באלבום "אוי הלב הפתי והמגוחך" חיבר שיר בשם "לא סיפור פשוט" (השיר מוכר יותר בשם "רסן נידל חסן" או "רב-סרן נידל חסן"), העוקב אחר הרקע לטבח שביצע נידל חסן, החל מהרקע הביוגרפי ועד להתדרדרות האישית שנסתיימה בטבח. מדובר בהתייחסות ראשונה של זמר ישראלי לפיגוע בכלל ולרצח בפרט אשר מביאה לידי ביטוי את נקודת ראותו של המפגע.
Unreal (משחק מחשב)
חבילת ההרחבה: Return to Na Pali
חבילת ההרחבה למשחק, Unreal Mission Pack: Return to Na Pali, פותחה על ידי Legend Entertainment בשיתוף עם אפיק, ושוחררה ב-31 במאי 1999 כמשחק עצמאי. החבילה השתמשה באותו המנוע של Unreal המקורי והציגה מפות חדשות, כלי נשק חדשים ואויבים חדשים - חייזרים וגם בני אדם. ב-2001 אפיק שחררה את חבילת Unreal Gold ובה המשחק המקורי וחבילת ההרחבה ביחד יחד עם עדכון שתיקן את הדרייבר Direct3D.
מריה פון טראפ
המעבר לארצות הברית
בשנות ה-50 הוציאה משפחת פון טראפ סדרת תקליטים במסגרת תקליטי RCA, והמשיכה בתקליטים אריכי נגן, חלקם בסטריאו. המשפחה הופיע גם בתקליט שירי חג המולד של אלביס פרסלי.
ארביטוקס
ארביטוקס (באנגלית: Erbitux), או בשמה הגנרי: סיטוקסימאב (Cetuximab), היא תרופה אנטי-סרטנית המיועדת לטיפול בסרטן גרורתי של המעי הגס ובסרטן ראש צוואר.
המנון סלובניה
השיר הוא פואמה, שנכתבה בשנת 1844 על ידי פרנצה פרשרן, מחשובי המשוררים הסלובנים. היא הולחנה בשנת 1905 על ידי המלחין הסלובני סטנקו פרמרל.
תרמודינמיקה קוונטית
היבטים דינמיים
ישנו קשר ישיר בין תרמודינמיקה קוונטית לבין התאוריה של מערכות קוונטיות פתוחות, מכניקת הקוונטים מכניסה את הפן הדינמי למערכות התרמודינמיות. ההנחה העיקרית היא שהיקום כולו מהווה מערכת סגורה גדולה, ולכן התפתחות בזמן נקבעת על ידי טרנספורמציה אוניטרית הנוצרת על ידי המילטוניאן גלובלי. נניח שמדובר במקרה שבו יש לנו מערכת ואמבט, אזי ההמילטוניאן הגלובלי יינתן על ידי:
יליזובו
גאוגרפיה
העיירה ממוקמת בגובה של כ־20 מטרים מעל פני הים, כ־10 קילומטרים מחופי האוקיינוס השקט וכ־12 קילומטרים מצפון־מזרח לפטרופבלובסק־קמצ'טסקי, בירת החבל. כ־25 קילומטרים מצפון־מזרח לעיירה נמצאים שניים מהרי הגעש של קמצ'טקה: קוריאקסקי ואווצ'ינסקי.
קהילת יהודי ארביל
רקע
קהילה יהודית הייתה במקום כבר בסוף ימי בית שני. אז שימשה מרכז לממלכת חדייב ששליטיה התייהדו. על פי המסורת, ראשוני היהודים בעיר הוגלו לשם על ידי מלכי אשור.
בשנת 1920 נערך מפקד רשמי ראשון ובמחוז ארביל נימנו 4,800 יהודים. ב- 1932 היו במחוז 3,090 יהודים. ד"ר ארתור רופין מסר, שבאותה השנה היו בארביל עצמה 1,500 יהודים. במפקד 1947 נימנו בעיר ארביל 1,601 יהודים.
בשנת 1921 חזר לארביל חכם מאיר, שהתגורר שנים רבות בכרכוך, ויזם הקמת "חדר מתוקן" שבו ילמדו גם עברית וגם חשבון. ב- 1922 הסכימה הממשלה לפתוח בית ספר יהודי בבניין שהקהילה העמידה לרשותו. בית הספר נקרא בשם "ארביל השני", המנהל וחלק מהמורים לא היו יהודים. מאז 1930 איבד בית הספר את צביונו היהודי ומספר התלמידים היהודים היה קטן ממספר המוסלמים. בנות לא זכו כמעט לחינוך בקהילה. רק ב- 1936 נשלחו שתי בנות לבית- ספר ממשלתי.
ראשי הקהילה בארביל
לאחר עזיבתו של הרב יצחק נח, רבה הראשי ואב בית דין הרבני של ארביל היה יצחק ברזאני, יליד צפייה. במסגרת תפקידיו השונים הסמיך בעצמו רבנים רבים. אחיו היה אברהם ברזני שהפך לראש הקהילה בישראל.
הנרי ארמסטרונג
ב-2002, כתב העת "הזירה" דירג את ארמסטרונג כמתאגרף השני בטיבו בכל הזמנים בשמונים השנים האחרונות, כשהיחידי שהקדים אותו היה שוגר ריי רובינסון.
ביוגרפיה
ארמסטרונג החל את הקריירה המקצוענית שלו ב-28 ביולי 1931, אז נערך הקרב הראשון שלו בו הוא הפסיד בנוקאאוט לאל סורבינו אחרי שלושה סיבובים. בדומה למתאגרפים שיבואו אחריו כגון אלכסיס ארגיו, ברנרד הופקינס ווילפרדו ולסקז גם ארמסטרונג אלוף עולם שהתחיל את הקריירה שלו כמפסיד. ניצחונו הראשון הגיע מאוחר יותר באותה שנה, כשהביס את סמי ברנס לפי החלטת השופטים אחרי שישה סיבובים. ב-1932 עבר ארמסטרונג ללוס אנג'לס, שם הייתה לו התחלה חלשה כשהפסיד בשני קרבות רצופים בסיבוב הרביעי, לפי החלטות השופטים, האח אדי טרוחיו והשני לאל גרינפלד. אולם לאחר מכן, הוא החל בקו רציף של 11 ניצחונות והמשיך בכך עד לשנת 1933 עד שהוא הפסיד שוב לבייבי מנואל. לאחר מכן הוא זכה בשורה של 22 ניצחונות בלא שום הפסד, בתוצאות 5-0-17, שכללו ניצחון בקרב החוזר שלו עם מנואל בסקרמנטו, וחמישה ניצחונות על פרפקטו לופז. אחרי כן, הוא עבר למקסיקו סיטי, שם הוא הפסיד בקרב הראשון שלו בשהותו שם לאלוף העולם לשעבר במשקל זבוב, בייבי אריזמנדי. הוא השתתף בארבעה קרבות נוספים, עם מאזן של 2-2 והוא הפסיד לאריזמנדי במה שנחשב לקרב על תחרות העולם בין מקסיקו לקליפורניה (למרות שארמסטרונג כשל בניסיונו הראשון לקחת את האליפות), ולבייבי קזנובה בפסילה בסיבוב החמישי. לאחר מכן הוא שב לקליפורניה, שם עמד מאזנו בעשרת הקרבות הבאים על 1-1-8.
דאג לישמן
קריירה
לישמן היה מלך השערים של ארסנל במשך שתי עונות נוספות, וחמש ברציפות בסך הכל. לאורך שנותיו בארסנל הוא הבקיע 137 שערים ב-244 משחקים. בעונת 1955/1956 הוא מיעט לשחק, ובמקומו עלו בהרכב דרק טפסקוט ודייוויד הרד.
ירח מלא - האוסף
האלבום הוכתר כ"אלבום פלטינה" עם מכירות של למעלה מ-40,000 עותקים. שני הסינגלים החדשים שצורפו לאלבום הפכו ללהיטים גדולים. "סוף העולם" דורג במקום ה-18 במצעד הפזמונים העברי השנתי לשנת תשנ"ז של רשת ג' ו"שיר תקווה" דורג במקום ה-21.
דמוקרטיה דיונית
דמוקרטיה דיונית קרובה לדמוקרטיה מתייעצת (consultative democracy), שבה התייעצות ציבורית עם אזרחים היא מרכזית בתהליכים דמוקרטיים.
המצדדים בדמוקרטיה דיונית מדגישים את הדיון שקודם לאקט ההצבעה ותומכים בהסדרים חברתיים ומוסדות פוליטיים שמעודדים השתתפות של אזרחים בדיונים כאלו. תומכי הגישה מבחינים בין דיון שוויוני המבוסס על טיעון, שכנוע, ושקילת ראיות, לבין שיח השוק, שבו פרטים המצויים בעמדות כוח ומעוניינים במימוש האינטרסים הפרטיים שלהם מנהלים משא ומתן. התומכים בדמוקרטיה דיונית מצביעים על יתרונות שונים של תקשורת המבוססת על דיון, כגון איכותו החינוכית והיכולת של אזרחים לממש דרכו את האוטונומיה שלהם, להתעצב כקהילה המבוססת על ערכים מוסכמים, להשיג חברה הוגנת וצודקת יותר ולהשיג גיוון אפיסטמולוגי והחלטות טובות יותר.
אתונה הקדומה
הדוגמה הראשונה לדמוקרטיה בחברה מורכבת החלה ביוון כדמוקרטיה אתונאית במהלך המאה השישית לפני הספירה. הדמוקרטיה האתונאית הייתה דיונית ובעיקר ישירה: חלק מההחלטות התקבלו על ידי נציגים אך רובן התקבלו על ידי "העם" באופן ישיר. הדמוקרטיה האתונאית הגיעה לקיצה בשנת 322 לפני הספירה.
התפתחות הגישה
תרומה מרכזית של רולס היא פיתוח מושג "השימוש הציבורי בתבונה". רולס הדגיש את החשיבות של דיון שבו אזרחים מספקים נימוקים והצדקות לתמיכתם במדיניות או במסגרת החוקתית שבמסגרתה נקבעת המדיניות, מתוך הבנה שהנימוקים שהם מספקים צריכים להיות מובנים לאזרחים חופשיים ושווים אחרים ויכולים להיות מקובלים עליהם. האזרחים צריכים גם להניח שהדעות הפוליטיות שבהם הם מחזיקים יכולות להשתנות במהלך דיון עם אזרחים אחרים. התאוריה של רולס שימשה בסיס גם לתאורטיקניים אחרים שתרמו לספרות על דמוקרטיה דיונית, כגון איימי גוטמן ודניס תומפסון. הברמאס, בספרו "בין עובדות לנורמות" הרחיב את תאוריית השיח שלו, תוך התייחסות לתפקיד של מוסדות פוליטיים-דמוקרטיים ולתפקיד של תקשורת בין אזרחים בתהליכי חקיקה. בתוך כך, הברמאס התייחס למודל של "פוליטיקה דיונית", שמהווה נקדות אמצע בין המודל הליברלי למודל הרפובליקני.
פיתוחים נוספים של הגישה בשנות ה-90 התמקדו בפוטנציאל הרדיקלי של הגישה, במתן מענה לגירעון הדמוקרטי בדמוקרטיות מפותחות במערב, בחיזוק האלמנט של השתתפות אזרחית, ובחשיבה על מסגרות ומוסדות שיכולים לקדם את מרכזיות הדיון.
תאוריה
לדיון יכולים להיות יתרונות אפיסטמיים שונים. לדוגמה, הדיון יכול לאפשר למשתתפים לחשוב על פתרונות חדשים ויצירתיים, והוא יכול לעצב מחדש את הפרספקטיבות של המשתתפים ששומעים נקודות מבט שונות משלהם. טענה בולטת היא שדיון רחב מאפשר גיוון קוגניטיבי, כלומר מגוון של דרכי חשיבה על בעיות שיש לפתור. הגיוון הקוגניטיבי מקדם פתרונות טובים יותר מאלה שאליהם תגיע קבוצה של אנשים שחושבים בצורה הומוגנית. יש להבחין בין גיוון קוגניטיבי לבין גיוון של ערכים ומטרות, שלא בהכרח עוזר באותה הצורה. כמו כן, בניגוד לטענה של גישות מצרפיות לדמוקרטיה, לפיה חוק המספרים הגדולים יכול להביא לתוצאה הטובה ביותר בהצבעה, הטענה של התומכים בדיון היא שמגוון רחב של דרכי חשיבה יכול לסייע למשתתפים להפריד באופן מודע בין טיעונים טובים לטיעונים כושלים. לפי הלן לנדמור, טענה זו מצדיקה דמוקרטיזציה של דיונים, משום שככל שהדיון יהיה שוויוני יותר ויכיל אנשים רבים יותר, כך יגבר הגיוון הקוגניטיבי בדיון.
אדוארד ליר
אדוארד ליר (באנגלית: Edward Lear; 12 במאי 1812 – 29 בינואר 1888) היה אמן, מאייר וסופר. ליר ידוע במיוחד בשירת האיגיון שלו ובחמשירים שכתב וקידם אותם לסוגה פופולרית.
חיקוי לחיים
תקציר העלילה
קיץ 1947, חוף קוני איילנד. לורה מרדית' מחפשת אחרי בתה סוזי וביחד עם סטיב, צלם חובב (ג'ון גאווין), הם מוצאים אותה משחקת עם ילדה שחומה במקצת, שרה ג'יין. במהרה מצטרפת אליהם אשה שחורה, אנני ג'ונסון, אמה של שרה ג'יין (חואניטה מור). אנני היא אלמנה במצב כלכלי גרוע. לורה מציעה לה ולבתה לגור אצלם תמורת ניהול משק הבית והשגחה על סוזי.
אנטי-פסיכיאטריה
אנטי-פסיכיאטריה היא כל גישה רפואית או פילוסופית השוללת את העיסוק בפסיכיאטריה או שדורשת קיצוץ נרחב בסמכויותיהם של פסיכיאטרים כמו גם של העובדים תחתם כגון אחים במחלקות פסיכיאטריות.
מקס קרוזה
מקסימיליאן "מקס" קרוזה (בגרמנית: Maximilian "Max" Kruse, נולד ב-19 במרץ 1988 בריינבק שבגרמניה המערבית) הוא כדורגלן גרמני בעמדת החלוץ בפאדרבורן 07 מהבונדסליגה 2 לקרוזה 14 הופעות וארבעה שערים בנבחרת גרמניה.
חזרה לורדר ברמן
ב-2 באוגוסט 2016 חזר לאחר שבע שנים לורדר ברמן. בעונת החזרה שלו לקבוצה, 2016/17, הציג קרוזה מספרי הבקעה יפים, והבקיע מספר שערים חשובים, שסייעו לקבוצה להיחלץ מתחתית. באפריל 2017 הבקיע קרוזה רביעייה בניצחון 2–4 על אינגולשטאדט 04, כאשר שלושה מהשערים הובקעו לאחר הדקה ה-80, אחרי שורדר ברמן פיגרה בתוצאה 1–2. קרוזה סיים את העונה עם 15 הבקעות, מרביתן במחצית השנייה של העונה. ב-19 בנובמבר 2017 הבקיע קרוזה שלושער בניצחון 0–4 של ורדר ברמן על הנובר 96, שהיה ניצחון הבכורה של ברמן בעונת 2017/18, במחזור ה-12. קרוזה הבקיע בסך הכל שישה שערים בעונה זו. לקראת עונת 2018/19 מונה קרוזה כקפטן הקבוצה. בפברואר 2019 היה קרוזה שותף לעלייתה של ורדר ברמן לרבע גמר הגביע הגרמני לאחר ניצחון על בורוסיה דורטמונד בפנדלים לאחר 3-3 בתום 120 דקות. קרוזה הבקיע את הפנדל המכריע לטובת ורדר ברמן. את עונת 2018/19 סיים קרוזה עם 11 שערי ליגה ובמקום השמיני עם ורדר ברמן, אך הצהיר במאי 2019 כי לא יאריך את חוזהו בקבוצה.
Walk It Talk It
רקע
השיר הוא הרצועה השישית באלבום האולפן השלישי של מיגוס Culture II, שיצא לאור בינואר 2018. השיר הפך לאחד השירים הפופולריים ביותר מתוך האלבום, והיה לשלישי המצליח ביותר מתוכו במצעדים,, לאחר "Stir Fry" שהגיע למקום השמיני במצעד הבילבורד הוט 100 ו-"MotorSport" שהגיע למקום השישי. כוכבת הפופ האמריקאית בריטני ספירס השתמשה באלמנטים מהשיר ברמיקס ללהיט "I'm a Slave 4 U" במהלך סיבוב ההופעות Peace of Me Tour.
הפדרציה של בוסניה והרצגובינה
גאוגרפיה
שטחה של הפדרציה של בוסניה והרצגובינה הוא 26,110 קמ"ר, המהווה 51% משטחה של המדינה, והיא תופסת את חלקה המערבי והמרכזי. הפדרציה גובלת בקרואטיה מדרום וממערב, והמובלעת של קנטון פוסבינה המופרדת ממנה על ידי הרפובליקה סרפסקה גובלת בקרואטיה מצפון. לפדרציה אין גבול משותף עם סרביה. חופה הקצר של בוסניה והרצגובינה לאורך הים האדריאטי שאורכו 20 ק"מ, נמצא בעיר נאום בתחומי הפדרציה.
סלומניקי
תולדות היישוב
בשנת 1869, בעקבות מרד ינואר, נטלו הרוסים את מעמדה העירוני של סלומניקי, וזכויות אלה הושבו לה לאחר מלחמת העולם הראשונה, תחת שלטון הרפובליקה הפולנית השנייה.
תגובה אנדותרמית
מצב מעבר
ניתן לדמיין זאת כבניין בן שתי קומות, הקומה העליונה והקומה התחתונה הן המגיבים והתוצרים היציבים אנרגטית (בשתי הקומות ניתן לנוח). גם כדי לעלות במדרגות (למצב אנרגטי פחות יציב מאחר שנצבור אנרגיה פוטנציאלית או "אנרגיית גובה") וגם כדי לרדת במדרגות (לכיוון מצב אנרגטי יותר יציב), נצטרך להשקיע אנרגיה. זוהי אנרגיית השפעול.
נבחרת שוודיה בכדורגל
שנות האלפיים
ב-6 באפריל 2016 טרם משחקי יורו 2016, הודיעה הנהלת ההתאחדות הכדורגל השוודית על מינויו של מאמן אלופת שוודיה היוצאת באותה שנה נורשפין למאמן הנבחרת. המינוי נכנס לתוקף מיד לאחר ששוודיה סיימה את משחקי היורו.
איליין פייגלס
עבודה אקדמית
באפריל 1987 מת בנה מארק אחרי חמש שנים של מחלה, וביולי 1988 מת בעלה היינץ פייגלס בתאונת טיפוס הרים. טרגדיות אישיות אלה הובילו אותה להעמיק במודעות רוחנית ואחר כך החלה במחקר שהוביל לספרה "The Origin of Satan". ספר זה טוען כי דמותו של השטן הפכה לדרך עבור יהודים ונוצרים לערוך דמוניזציה ליריביהם הדתיים והתרבותיים, כלומר, עובדי האלילים, פלגים נוצריים אחרים ויהודים.
הר הדינגטון
גאולוגיה
הר הדינגטון נוצר לאורך שבר לרסן (Larsen Rift), בעיקר במהלך תקופות המיוקן והפליוקן, אולם התפרצויות מאוחרות יותר, באלפי השנים האחרונות, יצרו חרוטים געשיים על מדרונות ההר. התפרצויות מפולסות (Effusive eruptions) יצרו דלתאות בזלת גדולות המורכבות מסלעי היאלוקלאסטיט ומסלעי ברקציה, וכן מזרמי לבה.
תומאס מלנקסטר, דוכס קלרנס
תארים
תומאס נשא תואר אביר מסדר האמבט (מ-12 באוקטובר 1399) ואביר מסדר הבירית (משנת 1400) ועד ליום מותו.
ג'ים קארי
חיים אישיים
קארי יצא גם עם השחקנית רנה זלווגר, והזוג היה אמור להתארס אך הם נפרדו בדצמבר 2000.
המקהלה הקאמרית תל אביב
פעילות המקהלה
למרבית זמרי המקהלה הקאמרית תל אביב הכשרה וכישורים מוזיקליים, חלקם בוגרי בית הספר לשירת המקהלה או שלהם רקע מוזיקלי אחר.
המקהלה לקחה חלק בהפקות האופרה הישראלית החדשה, בהן "קוואלריה רוסטיקנה", "בוריס גודונוב" ו"לה בוהם", ובפסטיבל המוזיקה הווקאלית "ויוה לה ווצ'ה". כמו כן מרבה המקהלה להשתתף בפסטיבלי מוזיקה בישראל ומחוצה לה, נוהגת להופיע בקביעות בפסטיבל אבו גוש והקלטותיה משודרות לעיתים קרובות ברדיו ובטלוויזיה.
חדשות הספורט
סגירת העיתון
בראשית שנות השמונים החלו העיתונים היומיים מעריב וידיעות אחרונות להופיע בצבע, ומוספי הספורט היומיים שלהם הורחבו וכללו יותר כתבות בהשוואה לשנים קודמות. בנוסף לכך, מחירי העיתון היומי היו נמוכים יותר מעיתון חדשות הספורט, וחדשות הספורט התקשה להתחרות בהם ולבסוף נסגר בשנת 1985.
מנדי הארווי
America's Got Talent
באותה שנה בהופעתה של America's Got Talent פרסמה ספר זכרונות עם המחבר המשותף מארק אטברי, Sensing the Rhythm: Finding My Voice in World Without Sound (חשה את הקצב: למצוא את קולי בעולם ללא קול).
חיים אישיים ופעילות צדקה
הארווי היא פעילה מטעם הארגון ללא מטרות רווח No Barriers (ללא גבולות) הפועל לסייע לנכים להתגבר על מכשולים.
HOT CINEMA
היסטוריה
בשנת 2010 עברה החברה תהליך של מיתוג מחדש שכלל חידוש הלוגו ותדמית החברה, תוך שיפוץ, שיפור ושדרוג מתחמי הקולנוע של הרשת.
קרי ראסל
קריירה
בפברואר 2022, פורסם שקרי ראסל תשחק בתפקיד ראשי בסדרת הטלוויזיה הדיפלומטית ותגלם את הדיפלומטית, קייט ויילר.
ממלכת קאפה
היסטוריה
לקראת סוף המאה ה-16 שכנע סרצה דנגל, קיסר אתיופיה, את מלך קאפה לאמץ את הנצרות כדת הממלכה. כתוצאה מכך כנסיית ג'ורג' הקדוש בעיר בחה נקראת על שמו של הקיסר סרצה דנגל. במאות הבאות ההשפעה של הממלכה האתיופית נחלשה והנצרות פחות או יותר נעלמה.
Intel Core 2
מעבדי Conroe
מעבדים אלו פועלים במהירויות שעון של 2.40GHz ו־2.66GHz (דגמים E6600 ו־E6700 בהתאמה) ובעלי זיכרון מטמון של 4MB ברמה L2. למעבדים צריכת חשמל של 65 Watt. אינטל מכרה גם דגמים במהירויות שעון 1.86Ghz ו־2.13Ghz (דגמים E6320 ו־E6420 בהתאמה).
פוליאסטר
סינתזה
סינתזה של פוליאסטר מושגת בדרך כלל על ידי ריאקציית עיבוי פולימרים.
עיראק אל-אמיר
המערות
המערות באתר כמעט לא נחקרו. המידע המוגבל עליהן לא מאפשר הסקת מסקנות לגבי תפקידן במסגרת המכלול. בפתח שתי מערות נחקקה הכתובת טוביה בכתב ארמי עתיק. קלוד קונדר במסגרת הסקר שלו סקר חמש עשרה מערות. הסקר כלל שרטוט המערות מדידת גודלן וציון תכולתן.
יורקשייר דיילס
גאוגרפיה
האדמה ההרריית ביורקשייר דיילס מאופיינת בשטחי אבן גיר נרחבים, מה שיוצר תופעות טופוגרפיות יחסית ייחודיות באנגליה, כגון מערכות מערות נרחבות, גאיות עמוקים, צוקי גיר חשופים ומפלים רבים. כל אלו הפכו לייעדי טיול ותיירות ברחבי הפארק ולעיתים זכו לפולקלור מקומי ושמות ייחודיים.
רוסלייטן
גאוגרפיה
העיירה רוסלייטן שוכנת באזור המנהלי טראונפירטל. כ-61% מאדמות העיירה מיוערות, ו-20% הן אדמות חקלאיות.
תסמונת קוטאר
המחלה קרויה על-שם הפסיכיאטר הצרפתי ז'ול קוטאר (1840–1889), שהיה הראשון שתיעד חולים במחלה, שאותה כינה "דליריום השלילה". קוטאר הציג את ממצאיו בכנס פסיכיאטרים בפריז בשנת 1880. הוא תיאר דרגות שונות של חומרת המחלה, וטען שרק במקרים קיצוניים קיימת הכחשה מוחלטת של הקיום העצמי.
יתירות
יתירות (באנגלית: Redundancy) היא ביטוי כללי המתאר מצב או תכונה של כפילות; עודפות; תוספת מעבר לנדרש או הנורמלי. פרשנות המילה יכולה להיות בהקשר שלילי כגון ברטוריקה: מילוליות-יתר; כפל לשון, או בהקשר חיובי כגון בהנדסה: כפילות המשמשת למניעת כשל או קריסת המערכת. הביטוי יתירות משמש בתחומים רבים בהם: תורת האינפורמציה, הנדסה, שפות דיבור, שפות תכנות וקריפטוגרפיה.
יתירות לשונית ויתירות רטורית
יתירות רטורית היא כפילות לשון; מילים לא נחוצות שאין בהן צורך להבהרת המסר ולעיתים אף סותרות ומונעות את הבנתו. כמו כן יתירות ברטוריקה משמעותה גם טאוטולוגיה; משפטים החוזרים על עצמם במילים אחרות אך במשמעות זהה. לדוגמה (דרושה דוגמה).
יתירות בקריפטוגרפיה
המושג יתירות בקריפטוגרפיה עלה לראשונה בהקשר של ניתוח תדירויות של צופנים קלאסיים כגון צופן החלפה או צופן ויז'נר. ההצלחה בניתוח הצופנים הקלאסיים נזקפה לא מעט לזכות היתירות הטבעית של השפה, זאת משום שיתירות טקסט המקור זלגה לתוך הטקסט המוצפן ואפשרה למנתח הצופן להבחין בדפוסים ייחודיים בטקסט המוצפן ובעזרת ניתוח סטטיסטי של תדירויות ניתן היה לחשוף חלק נכבד מטקסט המקור ואף את המפתח עצמו. שאנון טבע לראשונה את המונח Unicity distance שהוא מדד הכמות המינימלית של טקסט מוצפן הדרושה למנתח בעל עצמת חישוב בלתי מוגבלת כדי לפרוץ את הצופן או לחלץ את מפתח ההצפנה שבו נעשה שימוש. למשל לחילוץ מפתח ההצפנה בצופן החלפה חד-אלפביתי נדרשות לפחות 28 אותיות. הצופנים הסימטריים המודרניים פועלים על גושי מידע גדולים (כ-64 סיביות לפחות) משום כך אינם חשופים ליתירות הטבעית של שפת הטקסט המיועד להצפנה. לכן ניתוח סטטיסטי מסוג זה אינו ישים כנגדם.
יתירות מוספת
יתירות מועילה בהצפנה מודרנית ככלי לחיזוק אלגוריתם הצפנה. הוספת היתירות נעשית באמצעות הפעלת פונקציית יתירות קריפטוגרפית מוסכמת על המסר לפני הצפנתו, באופן המאפשר סילוק היתירות מהמסר בקלות לאחר פענוח הטקסט המוצפן, על ידי פונקציית יתירות הופכית. במקרה זה היתירות מאפשרת בניית המסר והכנתו באופן בטוח לצורך הצפנה ומונעת מצב שמסר בעל מבנה חלש (כגון ערך קטן מאוד) יפגע בבטיחות האלגוריתם. יתירות חשובה ביותר בחתימה דיגיטלית המאפשרת שחזור המסר, מאחר שללא היתירות ניתן יהיה לזייף חתימות בקלות מבלי לפצח את אלגוריתם החתימה עצמו.
אבונא
אַבּוּנָא (או אַבּוּנֶא, שהוא צורת הסמיכות המשמשת כאשר מופיע השם אחרי התואר; בכתב געז: አቡነ "אבינו" באמהרית ובתיגרינית) הוא תואר הכבוד המשמש לכל בישוף של הכנסייה האורתודוקסית האתיופית וכן של. הוא שימש היסטורית אך ורק לראש הכנסייה האורתודוקסית הקופטית באתיופיה במהלך יותר מ-1000 השנים שבהן הפטריארכיה הקופטית של אלכסנדריה מינתה רק בישוף אחד בכל פעם לשרת את עדר המאמינים באתיופיה. כאשר מתייחסים אליו ללא שם הבא אחריו, זה אבון, ואם שם אחריו, הוא הופך לאבונא (למשל, אבונא פאולוס).
טבסקו
טבסקו הוא מותג של רטבים חריפים המיוצרים על-ידי חברת מק'ילני, מפלפלים חריפים מסוג טבסקו. החברה מייצרת מספר רטבים הנושאים את שם זה, כשהרוטב הקלאסי מיוצר מפלפלים חריפים, מלח וחומץ ומיושן כשלוש שנים בחביות עץ ששימשו ליישון ויסקי לפני בקבוקו.
מזרעים לרוטב
מאזורי הגידול השונים נשלחות מחיות הפלפלים למפעל באי אייברי, שם הם נטחנים למחית ומעורבבים עם מלח וחומץ. תחילה, נותנים לתערובת לתסוס במשך זמן קצר, ולאחר מכן המחית מוכנסת לתוך חביות מעץ אורן לבן שבהם היא עוברת תהליך ארוך של תסיסה ויישון במשך שלוש שנים. בגלל החומציות של הרוטב, התערובת מאכלת את המלגזות במפעל אותן יש להחליף כל שש שנים. שישה מכלי-אחסון ענקיים מחזיקים את הרוטב המוגמר, והוא מעורבב תדירות. כל מכל מחזיק בתוכו 1,660 קילו של מחית-פלפלים ו-5,300 ליטר חומץ. כל מכל כזה מפיק כ-6,166 ליטר רוטב המוגמר בכל מחזור.
פצצה אלקטרומגנטית
כמו כל פצצה, ניתן להפעיל פצצה אלקטרומגנטית בהשהייה, להטיל אותה ממטוס או לשגר אותה כראש קרב של טיל או רקטה. ישנם סוגים שונים של פצצות אלקטרומגנטיות המבוססים על דרכים שונות לחולל פעימה אלקטרומגנטית: דחיסת שטף מגנטי על ידי חומרי נפץ, או שידור הפעימה ממתח האגור בקבל או סוללת קבלים (מחולל מרקס), מתקן זה יכול להיות רב פעמי. יתרה מזאת, כל פצצת גרעין יוצרת גם פעימה אלקטרומגנטית כתופעת לוואי, ופיצוץ גרעיני מעל האטמוספירה מלווה בפעימה גדולה במיוחד המסוגלת לכסות יבשת שלמה ללא גרימת הנזק מהביקוע עצמו (הנזק שהיה נגרם מפיצוץ מעל פני האדמה), ובכך מהווה פצצה אלקטרומגנטית. במקרה כזה יש חשיבות לשדה המגנטי של כדור הארץ: הנשק יעיל יותר באזורים של כדור הארץ בהם השדה המגנטי חזק יותר, והפעימה מתפשטת לכיוון צפון פחות מאשר ליתר הכיוונים.
שרה גורי-רוזנבליט
ביוגרפיה
שרה גורי-רוזנבליט הייתה נשואה לאברהם רוזנבליט (משנת 1986 ועד מותו בשנת 2016), ולהם בן (גדעון). אברהם היה נגן ויולה במשך 35 שנים בתזמורת הפילהרמונית.
ניווט בין מגמות סותרות במערכות השכלה גבוהה
בפרסומיה התייחסה גורי-רוזנבליט גם להשפעת תהליך הגלובליזציה על מערכת ההשכלה הגבוהה בישראל, כמו גם לשינויים במדיניות הנגישות במערכת ההשכלה הגבוהה בישראל , ולשינוי הגבולות הפנימיים שלה. היא אף התבקשה על ידי הוצאת Springer לכתוב את הערך על מערכת ההשכלה הגבוהה בישראל באנציקלופדיה רחבת היריעה על מערכות השכלה גבוהה, שיצאה לאור בשנת 2018.
הטמעת טכנולוגיות דיגיטליות במערכות השכלה גבוהה
אחד הקשיים המרכזיים בהטמעת הפוטנציאל האדיר שהטכנולוגיות החדשות מציעות במערכות השכלה גבוהה נוגע לשינוי המהותי של תפקידי המורים והמרצים והעדר היערכות משמעותית של האוניברסיטאות והמכללות לשינוי של דפוסי ההוראה/למידה המסורתיים. בפרסומים שונים ניתחה גורי-רוזנבליט את התפקידים החדשים והמורכבים של אנשי הסגל האקדמי ברצותם להישען על הטכנולוגיות , את הסיבות המרכזיות לרתיעה של אנשי אקדמיה רבים להשתמש בטכנולוגיות בהוראה, ואת החיוניות של הכשרה מתאימה של הסגל האקדמי להוראה מקוונת כתנאי הכרחי להצלחת למידה מקוונת.
הוראה מרחוק
גורי-רוזנבליט ניתחה מודלים מובילים של אוניברסיטאות וירטואליות, נימקה את האתגרים הניצבים בפני אוניברסיטאות המלמדות מרחוק במאה ה-21 והסבירה את משבר הזהות הפוקד בעיקר את האוניברסיטאות המלמדות מרחוק גדולות הממדים, שנוסדו על בסיס המודל של האוניברסיטה הפתוחה בבריטניה, שהוקמה בשנת 1969.
אנתוני מורו
קריירה
מורו השתתף בדראפט של שנת 2008, אך לא נבחר. הוא הצטרף לגולדן סטייט ווריורס בליגת הקיץ וב-24 ביולי הוחתם על חוזה. במשחקו הרביעי בעונה, שהיה המשחק הראשון בו עלה בחמישייה, קלע 37 נקודות והוסיף 11 ריבאונדים. את עונת הבכורה שלו סיים מורו כרוקי הראשון שמוביל את הליגה באחוזי קליעה מעבר לקשת ה-3 עם 46.7%. בסיום העונה הצטרף מורו בשנית לליגת הקיץ, במהלכה קלע 47 נקודות במשחק נגד ניו אורלינס הורנטס - שיא נקודות לשחקן בליגת הקיץ. במהלך עונתו השנייה בקבוצה פתח בחמישייה בלמעלה מ-50% מהמשחקים בהם שותף והעלה את ממוצע הנקודות שלו ל-13 נקודות.
AMD
ייסוד והתפתחות: 1969 - 1991
מאוחר יותר יצרה AMD את ה-80286, או בקיצור 286, תחת אותו הסכם, עד שאינטל ביטלה את ההסכם ב-1986. הפופולריות הגוברת של שוק תואמי ה-IBM PC איפשר לאינטל לייצר מעבדים בתנאים שלהם, במקום בתנאים של IBM.
1996 - 2000
במהלך חייו, מעבד ה-K6 הגיע קרוב, אך מעולם לא השתווה לעוצמתם המלאה של המעבדים מבית אינטל. יתרה מכך, לוחות האם שעבדו עם ה-K6 היו באיכות משתנה, ול-AMD היו בעיות בייצור שהשפיעו על כמה משלוחים. AMD הרוויחה מוניטין של חברה שמייצרת "תואם x86" שהוא איטי יותר ופחות אמין, אף על פי שהפרש הביצועים היה קטן מאוד, ולוחות האם תואמי ה-K6 הטובים ביותר היו אמינים מאוד. דבר זה גרם ל-AMD להגיע למצב שהם נאלצו למכור את מעבדי ה-K6 שלהם בהנחה משמעותית מול מעבדי האינטל המבוססים על ליבת ה-P6, הפנטיום II והפנטיום III. אינטל הגיבה למחירים הנמוכים של AMD עם גרסת ה-"Celeron" של מעבדי הפנטיום שלהם שהיו זולים יותר ואיטיים יותר בניסיון שהצליח חלקית ללכוד נתח שוק.
2010 - 2016
בשנת 2013 פתחה AMD מרכז פיתוח בהרצליה. הסניף מעסיק כ-70 עובדים, כשרובם הם מיוצאי פריסקייל סמיקונדקטור שפוטרו מהאחרונה באותה שנה.
אזרינופסידיים
בני משפחה זו קרובים לאדרוניים וחיים בלהקות גדולות בימים הטרופיים והממוזגים של אמריקה. תזונתם העיקרית היא פלנקטון.
אוליב באדן פאוול
נישואין וילדים
לבאדן-פאוול היו שלושה ילדים - בן ושתי בנות (שקיבלו את התואר Honourable בשנת 1929; הבן לאחר מכן ירש את אביו בתואר הלורד השני באדן-פאוול עם מות אביו בשנת 1941):
לאחר מלחמת העולם השנייה
בשנת 1968 תנועת הצופים בארצות הברית (BSA) העניקה לאוליב כרטיס אשראי כדי לממן את עלויות הנסיעות שלה. כשהפסיקה לנסוע, צופי ארצות הברית ביקשו ממנה להשתמש בכרטיס ל'שמירה על קשר". זה כלל תשלום עבור למעלה מ -2000 כרטיסי חג המולד ששלחה לאנשים הידועים לה באופן אישי.
יואב בירון (קטן)
יואב בירון (קטן) (12 באוגוסט 1923, ל' באב ה'תרפ"ג – 15 ביולי 2019, י"ב בתמוז ה'תשע"ט) היה שופט וסופר ישראלי, ממקימי המחתרת הציונית בעיראק. סגן המושל הצבאי בנגב (1955). יקיר העיר באר שבע (1991).
חייו האזרחיים
בשנת 1971 מונה לשופט שלום וכיהן בבתי המשפט בבאר שבע, אשקלון וקריית גת במשך 17 שנים. במקביל הוא ואשתו, עליזה, התנדבו בקהילה המקומית, על תרומתם לעיר קיבל כל אחד מהם תואר יקיר העיר באר שבע.
אוטו גרוטווהל
ביוגרפיה
ב-1960 התגלתה אצלו מחלת סרטן הדם (לוקמיה). מאז ועד מותו לא מילא את תפקידו באופן שוטף עקב טיפולים בברית המועצות, ולמעשה בשנה האחרונה החליף אותו וילי שטוף, אף על פי שרשמית נשאר בתפקיד ראש הממשלה עד יומו האחרון. בספטמבר 1964 מת ונקבר בבית הקברות המרכזי פרידריכספלדה ירש אותו בתפקיד וילי שטוף. היה לו בן בשם האנס, ארכיטקט (1924–1999).
פטוניה
פטוניה (שם מדעי: Petunia) הוא סוג צמח עשבוני ממשפחת הסולניים. מוצאו באמריקה הדרומית ומיניו השונים שימשו לפיתוח עשרות רבות של זני מכלוא תרבותיים בגדלים וצבעים שונים. בזכות פריחתו השופעת וקלות גידולו נפוץ הצמח כצמח נוי בגינון ברחבי העולם.
אליפות העולם למועדונים 2001
אליפות העולם למועדונים 2001 היא אליפות העולם לקבוצות כדורגל שאורגנה על ידי פיפ"א והייתה אמורה להיערך בשנת 2001 בספרד אך בוטלה.
דאגלס דיימונד
קורות חיים
דיימונד ידוע בזכות עבודתו עם פיליפ דיבוויג על מודל דיימונד–דיבוויג על ניהול בנקים. באוקטובר 2022 זכה דיאמונד בפרס נובל לכלכלה במשותף עם בן ברננקי ופיליפ דיבוויג. הפרס הוענק "על מחקר על בנקים ומשברים פיננסיים".
המנון דרום סודאן
דרום סודאן הידד! (באנגלית: ) הוא ההמנון הלאומי של דרום סודאן. השיר אומץ רשמית עם ההכרזה על מדינה ריבונית ב-9 ביולי 2011. מילות ההמנון נכתבו במשותף על ידי קבוצה של 49 משוררים בשנת 2010 בהתאם לקווים מנחים שהותוו על ידי הממשלה הזמנית והצבא. מנגינת ההמנון הולחנה על ידי קבוצת תלמידים ומורים מהאוניברסיטה הלאומית של ג'ובה. המנגינה נבחרה בתחרות פומבית, לאחר שהועדפה על פני הצעות אחרות, במסגרת תחרות לבחירת ההמנון הלאומי של המדינה העתידה לקום.
אנטי ניימי
קריירת המועדונים
לאחר שלוש עונות בהארט אוף מידלות'יאן, החליט ניימי לעבור לפרמייר ליג האנגלית והצטרף לסאות'המפטון בשנת 2002. הוא העפיל עם קבוצתו לגמר גביע ה-FA ב-2003 מול ארסנל, שבו הפסידה הקבוצה 1-0; ניימי הוחלף במהלך המשחק לאחר שנפצע מפגיעה של פול ג'ונס. במשחק מול פולהאם באותה עונה הוא עלה לכדור קרן של קבוצתו בתוספת הזמן בפיגור 2-1, והביא לשער של מיכאל סוונסון שהשווה את התוצאה. בעקבות יכולתו הטובה במדי סאות'המפטון מספר קבוצות בכירות בפרמייר ליג התעניינו בשירותיו של ניימי.
בלארוס
היסטוריה
העמים הסלאביים והבלטיים התיישבו בשטחה של בלארוס בין המאות ה-6 וה-8 לספירה. במאות ה-9 וה-10 לספירה קמו המדינות הסלאביות הראשונות באזור – פולאצק, טורוב וסמולנסק. במאה ה-13 הפך שטחה של בלארוס לחלק מהדוכסות הליטאית הגדולה. נבהרדק, הנמצאת בשטחה של בלארוס, הפכה לבירתה של הדוכסות, והשפה העיקרית בה הייתה בלארוסית תיכונה. ב-1569 התאחדה הדוכסות הליטאית הגדולה עם פולין והפכה ל"רפובליקת שני העמים" (Rzeczpospolita Obojga Narodów; או "האיחוד הפולני-ליטאי"). ב-1795 לאחר חלוקתה של הממלכה המאוחדת של פולין וליטא, עבר שטחה של בלארוס לאימפריה הרוסית. בני העם הבלארוסי, אוניאטים ברובם, אולצו להמיר את דתם לנצרות פרבוסלבית, ונכפתה רוסיפיקציה של התושבים. תושבי בלארוס, יחד עם הליטאים והפולנים, ניסו למרוד מספר פעמים בשלטון הצאר, אך הניסיונות כשלו והביאו להקשחת מדיניות הרוסיפיקציה.
עיכוב התפתחותי
אבחון
קיימים שני סוגי אבחונים חינוכיים: באבחונים אלה נעזרים המאבחנים בשיטות אבחון שונות כגון: מבחני מיומנות, אינטליגנציה, ומבחן אישיות, המסייעות להבנת מצבו של הילד כך שניתן יהיה לנקוט בצעדים המתאימים ביותר לקידומו ולשילובו בגן או בבית הספר. אבחונים מהימנים אחרים הם:
בניטו גארוצו
ביוגרפיה
גארוצו אוהב ענפי ספורט רבים ובצעירותו התאמן ב: כדורגל, כדורסל, כדורעף, טניס ופינג פונג.
הישגים בולטים
זכייה באליפות הפתוחה לזוגות בשנת 1956
מנואל השני, קיסר האימפריה הביזנטית
משפחתו
בין בניו, האישים הבאים:
הנג'ה
שיטות כתיבה
ישנן שלוש שיטות לכתיבת הנג'ה:
הידרוגנציה
תהליכים המשיגים את התוצאה ההפוכה להידרוגנציה נקראים דהידרוגנציות.
מכון וושינגטון למדיניות המזרח התיכון
דוחות שהתפרסמו בכלי התקשורת
בשנת 2012 פרסם המכון מאמר בעיתון הניו יורק טיימס שכותרתו "כיצד דאעש מתרחב", בו הוא סוקר את ההתפשטות של ארגון המדינה האסלאמית על שטחי המזרח התיכון. לדבריו, מטרת הארגון היא לבנות אימפריה קולוניאלית רחבה על פני מדינות רבות, וכי שנה לאחר שהודיע על מטרת 'ההתרחבות', פעיליו ממוקמים ביותר מתריסר מדינות. הדו"ח ציין כי בניגוד לקבוצות טרור אחרות, המדינה האסלאמית אינה מקפידה רק על יישום ואכיפה של חוקי השריעה, אלא היא מבקשת למשול באופן פעיל, באמצעות מתן שירותים כמו מערכת משפט, מים, וכבישים.
תזמורת הגוונדהאוס
בשנים הראשונות לקיום התזמורת היה קשר הדוק בין התזמורת לבין מקהלת הנערים סנט תומאס. המקהלה פעלה בהנהלת עיריית לייפציג, והודות לקשריה עם המקהלה, זכתה התזמורת למעמדה כמוסד עירוני. במשך שנים רבות כיהנה מקהלת סנט תומאס כמקהלה הרשמית של תזמורת הגוונדהאוס, ועד סוף המאה ה-19 הופיעה עמה בקביעות. התזמורת והמקהלה הרבו להופיע בשתי הכנסיות העיקריות של לייפציג - סנט ניקולאי וסנט תומאס.
אלכסיי בורקוב
ביוגרפיה
על פי דיווחי התקשורת בישראל, רוסיה עשתה את מירב המאמצים למנוע את הסגרתו של בורקוב לאמריקה. מוסקבה הציעה חילופי אסירים: הסגרה של בורקוב לרוסיה תמורת שחרורה של נעמה יששכר, אזרחית ישראל וארצות הברית, שנידונה במקור ל-7.5 שנים בבית משפט ברוסיה, אך זכתה לחנינה מוקדמת מנשיא רוסיה ולדימיר פוטין.
ויקישיתוף
היסטוריה
במהלך חודש אפריל בשנת 2005, חברה מברלין בשם "Directmedia Publishing", הוציאה לאור מהדורה של ויקיפדיה בגרמנית ב-DVD, ונתרמו משם 10,000 עותקים של איורים ברשות הציבור, שהועלו עם המידע על התמונה ועל יוצריה. מספר הקבצים בוויקישיתוף הגיע ל-100,000 ב-24 במאי 2005 (ללא אלפי תמונות של מזג האוויר או של מידע שוק לוויקיחדשות). הוא גם קיבל אזכור של כבוד בפרסי "Prix Ars Electronica" במאי 2005. ויקישיתוף השיגו את הקובץ המיליון ב-30 בנובמבר 2006. תמונת הפסיפס של לוגו קרן ויקימדיה הוכן ידנית על ידי עורכי האתר, כדי לחגוג את ציון הדרך.
איכות
לוויקישיתוף ישנם שני מנגנונים להכרה בעבודות איכותיות. האחד ידוע בשם "תמונות מומלצות" (Featured pictures), שם מוגשות למעמד זה תמונות, וקהילת חברי ויקישיתוף מצביעים האם לקבל או לדחות את המועמדויות. תהליך זה החל בנובמבר 2004.
אילנה דיין
עבודתה העיתונאית
הופעתה הראשונה בטלוויזיה הייתה ב-26 במרץ 1979 בתוכנית מיוחדת של זהו זה לרגל הסכמי השלום עם מצרים שבה התארחה כנערה.
תורת האוטומטים - מונחים
ההיררכיה של חומסקי
ההיררכיה של חומסקי מחלקת את השפות הפורמליות לארבעה סוגים לפי הדקדוקים היוצרים אותן (כל אחד מהדקדוקים בהיררכיה מוגבל יותר מאלו שמעליו):
טיפול דיאלקטי התנהגותי
המודל הביו-סוציאלי של קשיי ויסות רגשי
טיפול DBT מבוסס על התאוריה הביו-סוציאלית (באנגלית: Biosocial Theory). לפי לינהאן, הבעיה העיקרית של הפרעת אישיות גבולית היא הפרעה נרחבת בתפקודה של מערכת הוויסות הרגשי. אי ויסות רגשי הוא תוצאה של נטייה ביולוגית (אך לאו דווקא גנטית), הֶֶקשר סביבתי, והיחסים בין השניים במהלך ההתפתחות.
הלל הורוביץ
קורות חיים
הורוביץ גדל במרכז שפירא להוריו הרב שלום וזלדה. הוא תושב היישוב היהודי בחברון מגיל 13. למד בישיבת אור עציון, בישיבת בית אל ובישיבת מרכז הרב, שם הוסמך לרבנות על ידי הרב אברהם שפירא.
כתב טור שבועי במשך כשנה וחצי בעלון השבת "גילוי דעת".
הוריה בונצ'יו
יצירותיו הספרותיות
הוריה בנצ'יו היה מתרגם מוכשר שתרגם גם מיצירותיהם של ריינר מריה רילקה, אלפרד הנשקה (קלבונד) ושרל בודלר.
מרד קרונשטאדט
מרד קרונשטאדט היה התקוממות של המלחים והקצינים מבסיס הצי הבלטי (הצי הרוסי הקיסרי) אשר בקרונשטאדט, לקראת סוף מלחמת האזרחים ברוסיה, נגד השלטון הקומוניסטי.
עונת 1969/1970 בליגה הלאומית
עונת 1969/1970 בליגה הלאומית הייתה העונה ה-14 של הליגה הלאומית כליגת הכדורגל הבכירה בישראל.
מדיטציה טרנסצנדנטלית
ביקורת
אחת הביקורות המופנות כלפי התנועה, היא שיש לה מאפיינים של דת ואף של כת. חברים לשעבר בתנועה דיווחו שהתנועה היא דת, ושהמהרישי נתפס כאל. בנוסף, כלפי המהרישי הופנו טענות בדבר התנהגות מינית לא הולמת באשראם שלו בהודו, אך המתלוננות חזרו בהן בסופו של דבר ולא בוצעו הליכים חוקיים כנגד המהרישי. קלייר הופמן גדלה במסגרת משפחתה בתוך תנועת המדיטציה הטרנסצנדטלית. בבגרותה, כעיתונאית, היא כתבה ספר בו היא מספרת על חוויותיה ומתארת את אופיה הדתי של התנועה. לטענתה, התנועה החלה כהמלצה לתרגול מדיטציה פעמיים ביום, 20 דקות בכל פעם. הארגון ממליץ על קורסים שבחלקם הם יקרים, בתי ספר פרטיים, תוספי מזון ממותגים ומעבר למגורים בבתים בנויים לפי "אדריכלות ואסטו ע"פ מהרישי".
גאבור באטורי
התערבותו בנסיכויות הרומניות
מיד עם עלייתו לכס המלכות, גילה גאבור באטורי תוכניות שאפתניות להשתלט על האזורים השכנים. התכונן למלחמה על מנת לכבוש את הנסיכויות הרומניות. התכוון להשתמש בשלל על מנת לשלם את משכורות שכירי החרב ההיידוקים. התייעץ קודם עם המנהיג הסקסוני מיכאל וייס, ראש העיר בראשוב (אז קרונשטאט) שנחשב מומחה בעניינים הרומניים, ושיתף אותו בתוכניתו להדיח את שליט ולאכיה, ראדו שרבאן. לאחר מכן שיגר שליחים אל אלזבייטה צ'ומורטאן מלושונץ, אלמנת השליט המולדבי ירמיה מובילה ועוצרת נסיכות מולדובה לצד בנה השליט, קונסטנטין מובילה, שהיה קטין. באטורי הציע לה ברית צבאית נגד ולאכיה. מועצת הנסיכות של טרנסילבניה הביעה התנגדות לתוכניות הצבאיות של באטורי ובכינוס במאי 1608 הסכימה לאשר בריתות עם המדינות הרומניות ללא הסתבכויות צבאיות. ב-31 במאי 1608 התרצה שליט ולאכיה, ראדו שרבאן, לקבל את חסותו של באטורי. כך עשה בחודש יולי גם נציג מולדובה בשם אדונו. הם באו לבראשוב כדי להשתחוות לפני באטורי, עוד לפני שמינויו כשליט טרנסילבניה אושר על ידי הטורקים.
משטרו
כשליט, הקיף עצמו גאבור באטורי בחוג הטרוגני של יועצים, חלקם בני האריסטוקרטיה הוותיקה של טרנסילבניה, וחלקם כאלה שקודמו על ידי משפחתו, בית באטורי, ושהשתתפו במלחמות של אישטוואן בוצ'קאי. במהלך המלחמה הארוכה (1593–1606) חלק תמכו בעות'מאנים, אחרים לחמו בשורות הצבא ההבסבורגי ואחרים נאבקו לצידו של מיכאל האמיץ שליט ולאכיה. רוב יועציו היו חסידי הקלוויניזם, ומיעוט היה קתולי. הנסיך לא טרח למתן את הפערים בין המחנות השונים אלא להפך - נהג להעצים אותם. הוא הרחיק רבים מתומכיו על ידי חלוקה גחמנית של מתנות שהייתה לא פעם בלתי הוגנת. בדרך זו יצר יותר עוינות מאשר נאמנות. בנוסף יצא לו שם של שתיין ורודף שמלות והשמועות על חיזוריו הבלתי פוסקים אחרי נשים הטילו דופי בנשות יועציו ומקורביו. הוא מינה את יאנוש אימרפי, מקורב ותיק שלו, לתפקיד הקנצלר החדש ואת גאבור בתלן למפקד של הסקלרים.
הדחתו ומותו
באטורי הטיל נגדו האשמות-שוא של בגידה ושל קנוניה עם הסקסונים ולפי שמועות, תכנן לרוצחו.
ב-1612 עזב בתלן יחד עם חמישים מנאמניו את טרנסילבניה לא רק כדי להגן על עצמו אלא גם כדי למנוע את עלייתו לשלטון של גיצי, אותו חשב לבלתי מתאים. אחרי שפגש את המפקדים העות'מאנים מהונגריה ובלגרד, התקבל בתלן אצל הסולטאן אהמט הראשון והווזיר הגדול החדש באדירנה ובאפריל קיבל מידיהם את המינוי לשליט טרנסילבניה.
גאבור באטורי היה בן 24 במותו. היה נשוי מלפני 1608 לאנה הורבאט מפאלוצ'ה. לזוג לא נולדו ילדים.
דאגלס DC-1
דאגלס DC-1 היה מטוס הנוסעים הראשון בסדרת ה-DC של דאגלס איירקראפט קומפני, המטוס היה אב טיפוס ועליו התבססו המטוסים DC-2 ו-DC-3.
פסיכרולוטידיים
דגים אלה מכונים באנגלית "tadpole sculpins" - עקרבנונים ראשניים עקב מראם המזכיר ראשן. הם בעלי ראש גדול וזנבות קטנים. גופם שטוח וורדרד ופיהם מגודל.
טד טרנר
ביוגרפיה
טרנר ירש את סוכנות הפרסום של אביו ב-1963 לאחר שהלה התאבד. הוא הרחיב את עסקיו לתחומים אחרים בעולם התקשורת כשרכש תחנת רדיו באטלנטה ב-1970 והחל בבניית אימפריית "Turner Broadcasting System". כעשור לאחר מכן הקים את CNN, שהובילה מהפכה בעולם התקשורת, בעיקר לאחר סיקוריה הבולטים את אסון מעבורת החלל צ'לנג'ר (1986) ואת מלחמת המפרץ הראשונה (1990). קבוצת הבייסבול שרכש, האטלנטה ברייבס הפכה למותג לאומי בארצות הברית, והוא הקים את משחקי הרצון הטוב, מפעל ספורט שפעל במשך כ-15 שנים.
בשנת 2000, קיבל תואר דוקטור לשם כבוד מטעם אוניברסיטת חיפה.
עמדותיו הפוליטיות
טרנר ידוע כפרו-פלסטיני, ואף טען (בזמן שכיהן כמנכ"ל CNN) ב-2002 כי גם מדינת ישראל מבצעת טרור. בתגובה, ממשלת אריאל שרון הגיבה שהטענות של טרנר "טיפשיות".
במעמד אחד כינה טרנר את מבצעי פיגועי 11 בספטמבר "אמיצים". עם זאת, בראיון מאוחר יותר טען ששגה בלשונו.
אימהות
לינגוויסטיקה
המילה הראשונה או השנייה של עולל נשמעת במקרים רבים כ"אי-מא", "מא" או "מא-מא". הקשר החזק של הברות אלו עם המשמעות הלשונית של "אמא" קיים כמעט בכל השפות הקיימות, על אף התפתחותן הנפרדת. כך mom או mum באנגלית, matrika או mata בסנסקריט, maman בצרפתית ובפרסית, mama בסוואהילי, במנדרינית, בפולנית ובסלובקית, má בווייטנאמית ובנאוואחו, umm בערבית, umama בזולו ו-eomma בקוריאנית. ביפנית mamma היא המילה למזון.
גאיוס קיסר
תולדות חייו
גאיוס היה בנם של המצביא הבכיר ביותר של אוגוסטוס, מרקוס ויפסניוס אגריפה, ובתו של אוגוסטוס יוליה.
בעת שליחותו במזרח, בשעה שנפגש עם מפקדו הפרתי של המבצר ארטגירה בשנת 2 לספירה, נדקר גאיוס על ידי אחד ממארחיו. הפציעה שברה את רוחו, הוא ויתר על כל תאריו וביקש להישאר כאזרח פשוט באסיה. אוגוסטוס הפעיל עליו לחץ לחזור לרומא, אולם גאיוס מת בשנת 4 בעיר לימירה שבליקיה. עם מותו נאלץ אוגוסטוס לקרוא לטיבריוס לחזור מפרישתו, ובלית ברירה אימץ אותו כיורשו.
פרידריך הרביעי, רוזן הסן-הומבורג
ביוגרפיה
ב-7 בפברואר 1751 בעוד העניין נידון בבית המשפט הקיסרי, מת פרידריך בבאד הומבורג, ובנו פרידריך החמישי, רוזן הסן-הומבורג עלה לשלטון במקומו.
הרי הרוקי הקנדיים
בהרי הרוקי הקנדיים מספר פסגות גבוהות, הגבוהות בהן: הר רובסון (3,954 מטרים) והר קולומביה (3,747 מטרים). הרי הרוקי הקנדיים מורכבים משכבות צפחה, ואבן גיר.
פארקים לאומיים
חמישה פארקים לאומיים של קנדה ממוקמים בהרי הרוקי הקנדיים, ארבעה מהם סמוכים  הארבעה הם באנף, ג'ספר, קוטניי ויוהו. הפארק הלאומי החמישי - ווטרטון אינו סמוך לפארקים האחרים, ונמצא בצמוד לפארק השלום הבינלאומי ווטרטון-גליישר, שבצידו האמריקאי של הגבול. חמשת הפארקים יחדיו מהווים יחד את אתר המורשת העולמית "הפארקים בהרי הרוקי הקנדיים" (Canadian Rocky Mountain Parks) והוכרזו כאתר מורשת בשנת 1984.